**Vážení spoluobčania ,**

**dovoľte mi , aby som Vás informovala o výstavbe kanalizácie v našej obci.**

 **Podľa harmonogramu firmy Combin Banská Štiavnica s prácami mali začať v marci tohto roka. Vzhľadom k tomu , že je vyhovujúce počasie s výstavbou kanalizácie v našej obci začínajú už od 20.januára 2014. V súvislosti s týmto Vás vážení spoluobčania pozývam na pracovné stretnutie s dodávateľom stavby, v stredu 15. januára , t.j. na budúci týždeň o 17.00 hod. do KD v Ivanovciach , kde sa dozviete o postupe prác, ako budú realizované prípojky a pod. Každá domácnosť bude počas realizácie stavby navštívená s cieľom získania informácií, kde chcete mať umiestenú kanalizačnú prípojku. V prípade, že budete potrebovať odborne poradiť, vieme to zabezpečiť.Preto Vás prosíme, aby ste si tieto veci vopred premysleli . Na kanalizácií bude pracovať viacej firiem, tak, aby sa podľa vyjadrenia dodávateľa prác , práce stihli ukončiť do konca novembra 2014. Jedná sa o rozsah prác, ktoré si budú vyžadovať veľa trpezlivosti a pochopenia zo všetkých strán o ktorú Vás chcem už teraz poprosiť. Práce budú realizované po úsekoch. Ako prvé budú odkanalizované ulice do „Strúžia“. Postupne Vás budeme informovať o ďalších úsekoch.**

 **S výstavbou ČOV sa začína v marci 2014 a dokončená má byť do konca roka 2015.V roku 2016 by mala nasledovať skúšobná prevádzka. Celý projekt by mal byť ukončený do konca roka 2016.Tak by mal byť po 15 ročnom úsilí dokončený projekt odkanalizovania obcí od Chocholnej po Ivanovce.**

**V našej obci bude preinvestovaných 947 242 ,-€ z toho je spoluúčasť obce 47 668,-€.**

**Na ČOV v Ivanovciach bude preinvestovaných 2  871 805,-€**

 **M.Hládeková,starostka**

****